આખી સીરીઝમાં કંગાળ બેટિંગ પ્રદર્શન કરનારી શ્રીલંકાની બેટિંગ લાઈનઅપે ફરી એકવાર તે જ સિલસિલો જાળવી રાખ્યો હતો. ઈનિંગની બીજી ઓવરમાં નિરોશન ડિક્વેલા(1), ત્રીજી ઓવરમાં કુશલ પરેરા(4) અને ચોથી ઓવરમાં ઉપુલ થરંગા(11) આઉટ થઈ જતા શ્રીલંકા ભીંસમાં આવી ગયું હતું. એક સમયે લાગતું હતું કે, 100 રનનો સ્કોર પણ નહીં વટાવી શકે પરંતુ મિડલ ઓર્ડરમાં અસેલા ગુણરત્નેના 36 અને દાસુન શનાકાના ઉપયોગી 29 રનની મદદથી શ્રીલંકા 135 રનના ફાઈટિંગ ટોટલ સુધી પહોંચી શક્યું હતું.